
Moli^re (1622-1673), maxim famoza poeto komika Franca, skriptis 
multa komedii inter qui Le Medecin malgre lui (Merfiko kontreuole) 
esas un de le maxim vervoza. 

Mediko koritrevole esas amuziva satiro kontre la mediki. 

Me supresis de ta verko espritaji ne tradukebla ed ula bufonaji 
ne decanta qui adjuntas nulo, ma prefere nocas la komedio. Me 
mem kelke abreviis ula repliki desfacile komprenebla da ti qui ne 
konocas la Franca. J * G * 




PERSONI DIL KOMEDIO : 


SGANARELLE, spozulo di Marlina (la mediko). 
MARTINA, spozino di Sganarelle. 

Siorulo ROBERT, vicino di Sganarelle. 

VALERE, servistulo di Geronte. 

LUKAS, spozulo di Jaquelina. 

GERONTE, patrulo di Lucinda. 

JAQUELINA, spozino di Lukas, nutristino che Geronte. 
LUCINDA, filiino di Geronle. 

LEANDRE, amoranto di Lucinda. 

THIBAUT, patrulo di Perrin, rurano. 

PERRIN, filiulo di Thibaut. 



MEDIKO KONTREVOLE 


AKTO I 

(La ceneyo reprezentas foresto). 


CENO I 

Sganarelle, Martina arivas interdispulante 

SGANARELLE 

No, me afirmas a tu ke me ne facos lo ; esas ya me qua 
esas la mastro e qua darfas parolar. 

MARTINA 

E me deklaras a tu ke me volas ke tu ohediez mea deziri e 
ke me ne divenis tua spozo por tolerar tua folaji. 

SGANARELLE 

Ha ! quante granda kargajo posedar spozino, e quante 
Aristoteles esas justa, kande il asertas ke spozino esas mem 
plu mala kam diablo. 

MARTINA 

Yen habila viro kun lua slupida Aristoteles ! 

SGANARELLE 

Yes, habilaviro; trovez altra plektero di ligno-faski, qua 
povus, rezonadar tam bone kam me, me qua dum sis yari 
esis servisto di famoza mediko, me qua ja kom puero, savis 
memore la gramatiko. 

MARTINA 

Ho ! ho ! tu perfekta folo ! 

SGANARELLE 

Ho ! ho ! tu raskalo. 

MARTINA 

Esez maledikata la dio e la kloko en qua, me fola, dicis 
« yes 

MEDIKO KONTREVOLE 


SGANARELLE 

Maledikata esez la beko kornoza dil notario qua igis me 
signatar mea ruino. 

MARTINA 

Ha ! esas ya tu qua povas plendar pri ta afero ! singlainstante 
tu devus benedikar la cielo qua donis me a tu kom spozino; 
ka tu meritis spozo quale me esas ? 

SGANARELLE 

Vere, tu facis a me tro granda honoro... tu esis feiica trovir 
me. 

MARTINA 

Ka tu audacas dicar ke me esas felica trovir tu ! viro qua 
koaktos me enirar hospitalo, disipero, trahizero qua devoras 
omno quon me posedas. 

SGANARELLE 
Tu mentiis, me drinkas parto de oi. 

MARTINA 

Qua vendas pecope omno quo esas cn la domo... qua 
prenis mem mea lito. 

SGANARELLE 

To koaktos tu levar tu plu frue. 

MARTINA 

Qua lasis nula inoblo en la tota domo. 

SGANARELLE 

Chanjo di lojeyo divenas tale plu faciia. 

MARTINA 

E qua, de la matino ai vespero, nur ludas e drinkas. 
SGANARELLE 

Tale me ne enoyas. 

MARTINA 

E quon tu volas, intertempe, ke me facez pri mea filii ? 
SGANARELLE 

Omno quon tu volas. 

MARTINA 

Quar filieti kompatinda kom kargajo. 


AKTO i 


CENO I 

SGANARELLE 

Posez li sur la sulo. 

MARTINA 

Qui singlahore demandas pano. 

SGANARELLE 

Donez a li flogilo-frapi: kande me abunde drinkis e manjis, 
me volas ke omni esez ebria en mea domo. 

MARTINA 

E tu intencas, drinkero, durar same agar ? 

SGANARELLE 
Spozino, parolez dolce, me pregas. 

MARTINA 

Tu pensas ke me sempre toleros tua insolentaji e tua 
debochi ? 

SGANARELLE 

Ne iraceskez, spozino. 

MARTINA 

E ke me ne koaktos tu obediar tua devi ? 

SGANARELLE 

Spozino, tu sayas ke me ne esas pacienta e ke mea brakio 
esas kelke solida. 

MARTINA 

Me mokas tua minaci. 

SGANARELLE 

Spozineto, mea amoregata, tua pelo pruritas, kustume. 

MARTINA 

Me pruvos a tu ke me nule timas tu. 

SGANARELLE 

Karega spozino, tu deziras ulo de me. 

MARTINA 

Ka tu opinionas ke tua paroli pavorigas me ? 

SGANARELLE 

Amoregatino, me karezos tua oreli. 


Prinkero ! 


MARTINA 

MEDIKO KONTREVOLE 


SGANARELLE 

Me batos tu, 

MARTINA 

Viuo-felto 1 

SGANARELLE 

Me batados tu. 

MARTINA 

Shamindo 1 

SGANARELLE 

Me bategos tu. 

MARTINA 

Trahizero, insolento, trompero, poltrono, raskalo, pendindo, 
kanalio, mendikero, fripono, furtero ! 

SGANARELLE, frapante el per bastono 
Ha 1 ha ! vere ka tu deziras frapi ? 

MARTINA 

Ha ! ha ! ha ! lia! 

SGANARELLE 

Yen ia vera moyeno kalmigar tu. 

CENO II 

La antei, Robert 


ROBERT 


Hola! hoia ! hola! Fi! Quo esas ito ? infameso 1 la pesto 
forportez la raskato qua tale batas sua spozino. 

MARTINA 

(la brakii an la jlanki parolas ad il igante lu retretar) 

Me voias ke il batez me. 


ROBERT 

Ha ! me konsentas totkordie. 

MARTINA 

Pri quo vu okupas vu ? 


ROBERT 

Me esas desjusta. 

MARTINA 


Ka to koncernas vu ? 


AKTO I — CENO II 


1 


ROBERT 

Vu esas justa. 

MARTINA 

Videz ta impertinento qua volas impedar spozuli batar sua 
spozini. 

ROBERT 

Me retraktas. 

MARTINA 

Ka vu bezonas okupar vu pri ta aferi ? 

ROBERT 

Nuie. 

MARTINA 

Okupez vu pri vua propra aferi. 

ROBERT 

Me tacas. 

MARTINA 

Plezas a me esar batata. 

ROBERT 

Me konkordas. 

MARTINA 

Ne esas ye vua domajo. 

ROBERT 

Esas vera. 

MARTINA 

E vu esas stulto venar adube vu ne bezonas irar. (El vango- 
frapas ila). 

ROBERT 

(iras al spozulo qua same parolas ad il igante lu retretar , 
frapas il per bastono, e fine igas il fugar) 

Kompano, totkordie me pregas vu pardonar a me. Facez 
segunvole, batez, bategez vua spozino; me helpas vu se vu 
deziras lo. 

SGANARELLE 

To ne piezas a me. 

ROBERT 

Ha! to esas tre diferanta. 

SGANARELLE 

Me batos el, se to plezos a me, ma me ne batos el, kande to 
desplezos a me. 

MEDIKO KONTREVOLE 


HOBERT 

Tre bone. 

SGANARELLE 

E1 esas mea spozino, ne vua. 

ROBERT 

Sendube. 

SGANARELLE 

Vu nule havas la yuro imperar a me. 

ROBERT 

Me konkordas pri to. 

SGANARELLE 

Me ne bezonas vua helpo. 

ROBERT 

Tre volunte. 

SGANARELLE 

E vu esas homo impertinenta, okupante vu pri la aferi di 
altru. Saveskez ke Cicero dicis : inter Farboro e la fingro ne 
pozez la kortico. (II retrovenas vers sna spozino). Nu, ni ripa- 
ceskez, presez mea manuo. 


MARTINA 

Certe, pos esir batata ! 


SGANARELLE 

To esas... bagatelo, presez, 

MARTINA 


Me ne volas. 


He ! 


SGANARELLE 


MARTINA 


No! 

Spozineto I 
Nule. 


SGANARELLE 

MARTINA 

SGANARELLE 


Tamen, me pregas tu. 


Me ne facos lo. 


MARTINA 


AKTO I — CENI III-IV 

SGANARELLE 

Venez, venez, venez. 

MARTINA 

No, me volas iracar. 

SGANARELLE 

Fi! pro bagatelo. Nu ? 

MARTINA 

Lasez me. 

SGANARELLE 

Presez mea manuo, me pregas. 

MARTINA 

Tu frapis me tro forte. 

SGANARELLE 

Nu me demandas pardono de tu : donez tua manuo. 

MARTINA 

Me pardonas a tu; (aparte) ma tu pagos lo a me. 

SGANARELLE 

Tu esas fola atencar ito ; tala kozeti esas necesa tempope 
por l’amikeso; kin o sis bastono-frapi plufortigas l’afeciono 
di amanti. Nu me iras al silvo e me promisas a tu plu kam 
cento de faski. 


CENO III 
MARTINA, sola 

Hem ! mem se me montros a tu afabla mieno, me ne obli- 
vios mea rankoro; e me deziregas trovor ia moyeni punisar 
tu pro la frapi quin tu donis a me. 


CENO IV 

Valere, Lukas, Martina 

LUKAS 

Nu 1 ni aceptis omna du desfacilega komiso; e me ne savas 
ka.ni sucesos trovar habila mediko por risanigar la filiino 
di nia mastro I 

MEDIKO KONTRfeVOLE 


VALERE 

Quon tu volas, kompatinda spozo di nutristino, oportas ya 
obediar nia rnastro ; cetere, la risanigo di lua filiino, nia 
mastrino, esos por ni profito ; nedubeble, lua mariajo quan 
on mustis ajornar pro ta maladeso, adportus a ni ula rekom- 
penso. Horatius esas jeneroza, e ne falios nia esperi pri ilu ; 
quankam el amoretas ula Leandre, tu savas ke lua patrulo 
nultempe konsentis aceptar il kom bofilio. 

MARTINA, revanta (aparte) 

Quon trovar por venjar me ? 

LUKAS 

Ma vana esas ta kaprico; omna mediko ya faliis. 

VALERE 

Kelkafoye, serchegante, on trovas pos faliir unesme, e to 
mem en vilaji neatincinda. 

MARTINA 

Yes, oportas venjar me per irga moyeno; ta bastonfrapi tro 
sufrigis me, me ne oblivios oli, e... (el tale parolas revante e 
ne vidante la da viri quin el shokas) ha! siori pardonez, me ne 
vidabis vi, pensante pri ulo quo embarasas me. 

VALERE 

Singiu havas sua sucii en ica vivo, e ni anke serchas ulo' 
quon ni deziregus trovor. 

MARTINA 

Ka me povus forsan heipar vi ? 

VALERE 

Esas posibia; ni serchadas habila homo, medikoquapovus 
heipar ia filiino di nia mastro, elqua pro ula morbo, subite, 
perdis l’uzo di la lango. Ja plura mediki faliis malgre sua 
granda cienco, ma kelkafoye esas ula homi qui posedas 
sekretaji admirinda, remediili specala qui efikas e sola efikas ; 
ton ni serchas. 

MARTINA 

(Aparte) Ha! yen admirinda inventuro por venjar me pri 
mea pendindo. (Laute) Vi ne povabus sucesar plu bone en 
vua inquesto; ni posedas hike viro qua marveloze sucesas 
lor maladesi desesperiganta. 


AKTO I — GENO IV 

V*ALEHE 


Ube, ni pregas, ni povas renkontrar il ? 

MARTINA 

Vi trovos il vers ta loketo quan vi vidas ; por amuzar su il 
tranchas ligno. 


VALEKE 

Vu volas dicar ke il kolias herbori ? 


MARTINA 

No, il esas viro stranja qua prizas ta laboro, viro kapricoza, 
stranja, variema. Nultempe vi povus supozar quon il esas. II 
iras vestizita extravagante, afektacas ne-savo, celas sua 
cienco e fugas omnamoyene fokaziono exercar la marveloza 
taienti quin il recevis de la cielo por la medicino. 

VALERE 

Esas admirinda ke oinna homi eminenta sempre esas 
kapricoza e ke graneto de foleso mixesas en lia cienco. 

MARTINA 


La foleso di ta viro esas plu granda kam on kredus, e kelka- 
foye, il bezonas esar bastonagata por konfesar sua habileso. 
Me donas a vu lavizo ke il nultempe konfesos (se to plezas a 
lu) ke il esas mediko, se vi ne koaktos lu, per multa frapi 
agnoskar ke il esas lo. Tale ni agas, Kande ni bezonas lu. 

VALERE 

Stranja foleso I 

MARTINA 


Esas vera, ma pose vi vidos ke il kuracas marveloze. 

VALERE 

Quale lu nomesas ? 

MARTINA 

II nomesas Sganarelle, ma esas facila konoceskar lu ; il 
havas larja barbo nigra, portas kolumo plisita e vesto flava 
e verda ! 


LUKAS 

Vesto flava e verda 1 II esas do la mediko dil papagayi ? 

VALERE 

Ma kad esas vera ke il esas tam habila kam vu dicas ? 

MEDIKO KONTREVOLE 


MARTlNA 

Quale ? Lu esas homo qua facas mirakli. Ante sis monati, 
homino esabis abandonita da omna mediki. Depos sis hori 
on judikis el kom mortinta ed on preparis omno por sepultar 
el, kande on koaktis ta viro venar. Pos vidir el, il pozis en 
lua boko guteto de me ne savas qua medikamento, ed en la 
instanto el quik levis su de sua lito e promenis en la chambro 
quale se el ne esabis malada. 

LUKAS 

Ha ! 

VAL^RE 

Sendube guto de oro drinkebla. 

MARTINA 

Esas posibla. Ante tri semani apene, yunino dek-e-du-yara 
falis de la kolmo di klosheyo e ruptis sur la pavo kapo, brakii 
e gambi. Lu arivis ed uncionis el sur la tota korpo per ula 
unguento quan il savas fabrikar, e quik, la puerino su levis 
sur sua pedi e kuris ludar ye « fosato ». 


LUKAS 

Yen precize la homo quan ni bezonas. Ni irez rapide serchar 
ilu. 

VALERE 

Ni dankas vu pro la plezuro quan vu facis a ni. 

MARTINA 

Ma memorez bone pri l’averto quan me donis a vi. 

LUKAS 

Ha 1 per la diablo 1 lasez ni agar. Se suficas batar lu la 
vinko esas nia. 


GENO V 


Sganarelle, Valere, Lukas 

Sganarelle enlras la ceneyo kantante e tenante botelo . 
SGANARELLE 

La, la, la. 

VALERE 

Me audas ulu kantar e sekar Iigno. 


AKTO I 


CENO V 

SGANARELLE, sen vidar Valere nek Lukas 

La, la, la... Nu me sat multe laboris cafoye. Me rekuperez 
la respirado. (II drinkas e dicas pos drinkir ) Yen ligno salizita 
quale omna diabli. 

Quante dolca, 

Ho bel boteleto, 

Quante dolca, 

Di tu la giugleto ! 

Ma di me la fato multe jaluzesus 
Se tu sempre plena esus. 

Ha! botelo amegata, 

Tro rapide vakuigata I 


VALERE 

Yen lu ipsa. 

LUKAS 

Me pensas ke vu esas justa. 

VALERE 

Ni videz plu proxime. 

SGANARELLE 

vidante li t regardas li e turnante su vers unu e pose vers Valtru 
dicas per plu deslauta voco : 

Ha ! mea friponeto, quante me amas tu, mea flakoneto ! 
Ma di me... la fato... multe... jaluzesus... Se... Diablo ! 
quan serchas ta viri ? 

VALERE 

Esas ilu, sendube. 

LUKAS 

Yen lu tote similega a la deskripto. 


SGANARELLE 

(II pozas sua botelo sur la sulo , e Valere inklinante su por salutar la 
mediko , Sganarelle opinionas ke il intencas prenar la boteto , e 
pro to Sganaretie pozas la boteio aitratatere ; Lukas salutas same 
e Sganarelle sempre timanta por la botelo riprenas ol e gardas ol 
kontre sua stomako kun diversa gesti.) 

Li interkonsultas regardante me. Quon li intencas ? 

VALERE 

Sioro, ka ne esas vu qua nomesas Sganarelle ? 

SGANARELLE 

He ! quo ? 

MEDIKO KONTREVOLE 


VALERE 

Me demandas ka vu ne esas ta qua nomesas Sganarelle ? 

SGANARELLE 

(turnante su vers Valere e pose vers Lukas) 

Yes e no, segun to quon vi deziras de lu. 

VALERE 

Ni volas nur ofrar ad il la maxim bona saluti. 

SGANARELLE 

Takaze, esas me qua nomesas Sganarelle. 

VALERE 

Sioro, ni esas ravisata vidar vu. On direktis ni a vu por to 
quon ni serchas ; e ni venas solicitar vua helpo quan ni 
bezonas. 

SGANARELLE 

Se esas ulo qua koncernas mea komerceto, me esas pronta 
servar vi. 

VALERE 

Sioro, vu grantas a ni favoro granda.. . ma, me pregas vu 
metar vua chapelo ; la suno jenos vu. 

LUKAS 

Sioro, metez vua chapelo. 

sganarelle (ne laute) 

Yen homi ceremoniema. (II metas sua chapelo.) 

VALERE 

Sioro, ne astonesez ke ni venas a vu : la horni habila esas 
sempre solicitata, ni konocas vua kapableso. 

SGANARELLE 

Esas vera, siori, ke me esas la homo maxim kapabla por 
faskifar. * 

VALERE 

Ha ! sioro... 

SGANARELLE 

Me sparas nulo por facar oli bona ed on ne povas kritikar 
ulo pri li. 


AKTO I — CENO V 

VALERE 

Sioro, ni ne parolas pri to. 

SGANARELLE 

Ma pro to me vendas oli cent e dek « sols » po cent. 

VALERE 

Ni ne parolez pri to, me pregas. 

SGANARELLE 

Me asertas ke ne esas posibla vendar oli plu chipe. 

VALERE 

Sioro, ni savas la kozi. 

SGANARELLE 

Se vi savas la kozi, vi savas ke me vendas oli po ta preco. 

VALERE 

Sioro, vu mokas ni. 

sganarelle 

Me ne mokas vi, me ne povas rabatar, tote ne. 

VALERE 

Ni parolez altre, me suplikas. 

SGANARELLE 

Vi povas trovar faski altraloke plu chipe ; esas ya faski e 
faski. Ma pri ti quin me plektas... 

VALERE 

Ha ! sioro, cesez parolar tale. 

SGANARELLE 

Vi pagos oli po ta preco. Me parolas sincere, me ne esas 
viro qua plualtigas la preci. 

VALERE 

Ka konvenas, sioro, ke homo tante ciencoza, famoza mediko 
quale vu esas, esforcez travestiar su koram la mondo ed en- 
terigar la bela talenti quin lu posedas ? 

sganarelle (ne laute) 


II esas ya fola ! 

MEDIKO KONTREVOLE 


VALERE 

Me suplikas vu, sioro, ne disimulez kun ni. 

LUKAS 

Ta omna ruzacho servas nulo ; me savas quon me savas. 

SGANARELLE 

Quo ? quon vi volas dicar ? quon me do esas vua opinione ? 

VALERE 

Konforme ad la vereso, ni opinionas ke vu esas medij^o 
famoza. 

SGANARELLE 

Mediko vu ipsa ! Me ne esas lo e me ne esis lo ultempe. 

VALERE 

Yen lua manio qua atakasilu. ( laute ) Sioro, ne durez negar 
vua qualeso, por ke ni ne esez koaktata uzar ula moyeni ya 
regretinda... 

SGANARELLE 

Ula moyeni ? 

VALERE 

Ula agomaniero quan ni tre regretus... 

SGANARELLE 

Per Deo 1 uzez omna moyeni qui plezos a vi ; me ne esas 
mediko, e me ne komprenas ito quon vi volas dicar. 

valere (ne laute ) 

Me vidas ke esas necesa uzar la moyeno... ( lauie ) Sioro, 
lastafoye me pregas vu konfesar to quon vu esas. 

LUKAS 

He ! per la kapo, ne tardeskez plue e konfesez loyale ke vu 
esas mediko. 

SGANARELLE 

Siori, unvorte tam juste kam duamilvorte me dicas a vi ke 
me ne esas mediko. 

VALERE 

Vu ne esas mediko ? 

SGANARELLE 

No. 


AKTO I 


CENO V 

LUKAS 

Vu ne esas mediko ? 

SGANARELLE 

No, me dicas lo a vi itere. 

VALERE 

Pro ke vu deziras Io, oportas rezignar ad ito. (II bastonagas lu.) 
SGANARELLE 

Ha ! ha ! ha ! Siori, me esas omno quo piezas a vi. 

VALERE 

Pro quo, sinioro, vi koaktis ni violentar vu ? 

LUKAS 

Pro quo donar a ni peno bastonagar vu ? 

VALERE 

Me asertas a vu ke me tre regretas. 

LUKAS 

Uf! me esas tre chagrenigita pri to, sincere. 

SGANARELLE 

Diablo ! siori, quo esas ito ? ka vi volas ridar o ka vi esas 
dementa volar ke me esez mediko ? 

VALERE 

Ka posibla ? ankore nun vu ne konfesas... vu asertas ke 
vu ne esas mediko ? 

SGANARELLE 

Forportez me la diablo se me esas inediko. 

LUKAS 

Ka vere vu ne esas mediko ? 

SGANARELLE 

No, la pesto sufokez me 1 (// ribastonagas ilu) Nu, siori, pro 
ke vi volas lo, me esas mediko, ya mediko ; pluse apotekisto, 
se vi judikas lo kom bona. Me preferas konsentar pri omno 
kam asomesar. 

VALERE 

Ha ! bone, sioro, me esas ravisata vidar vu racionoza. 

MEDIKO KONTREVOLE 


1 UKAS 

Vu plenigas mea kordio de joyo kande me vidas vu paro- 
lanta tale. 

VALERE 

Me tre pregas vu pardonar a me. 

LUKAS 

Me pregas vu exkuzar la licenco quan me uzis. 

SGANARELLE (m laute) 

Ha ! ka me forsan eroras e ka me divenis mediko sen 
savar lo ? 

VALERE 

Sioro, vu ne repentos montrir a ni quon vu esas. 

SGANARELLE 

Ma, siori, dicez lo a me, kad esas certa ke vi ne eroras ? 
kad esas certa ke me esas mediko ? 

LUKAS 


Yes, certe, hop ! 


Serioze ? 


SGANARELLE 


Sendube. 


VALERE 


SGANARELLE 

La diablo forportez me se me savis ? 

VALERE 

Nu ! vu esas la maxim habila mediko en la mondo. 

SGANARELLE 


Ha ! ha ! 


LUKAS 

Mediko qua risanigis me ne savas quanta morbi. 

VALERE 

Homino reputesis kom mortinta depos sis hori ed on esis 
sepultonta el quik, kande per ula guto vu risanigis el, tale ke 
el quik iris en la chambro. 


Ho ! ho 1 


SGANARELLE 


AKTO I — CENO V 

LUKAS 

Puerulo, dekeduyara falis de kolmo di klosheyo e, tale runtis 
apo, gambi e brakn, e vu, per me ne savas qua unguento 
vu npozis lu sur lua pedi edil departis ludar ye « fosato ». 

SGANARELLE 

Diablo ! 


VALERE 

Fine, vu esos kontenta kun ni ; e 
lasante vu duktesar adube ni volas. 


vu ganos quon vu volos, 


Me ganos quon 
Yes. 


SGANARELLE 
me volos ? 

VALERE 


SGANARELLE 

Ha I me esas mediko sen kontesto : me obliviabis lo ; ma 
me memoras lto. Quo esas facenda ? adube me devas ira'r ? 


VALERE 


Ni duktos vu. Vu devas 
la parolado. 


irar 


por vidar yunino qua perdis 


SGANA RELLE 

Vere, me ne trovis ol. 


VALERE 

IJ prizas jokar. Ni irez, sioro. 


SGANARELLE 

Sen robo di mediko ? 

VALERE 

Ni prenos ula. 


SGANARELLE (ofrante la botelo a Valere) 
Prenez, ico, vu ; yen en qua boteio me pozas mea julepi. 

(turnante su vers Lukas e sputante) 

Vu, pedepresez ito, pro preskripto medikala. 

LUKAS 


Per la sango ! yen mediko qua plezas a me ; 
ke il sucesos, pro ke il esas bufona. 


me opinionas 

AKTO II 


(Chambro en la domo di Geronte) 


CENO I 

Geronte, Valere, Lukas, Jaquelina 

VALERE 

Yes, sioro, me kredas ke vu esos kontenta ; e ni ad-duktis 
la maxim habila mediko di la mondo. 

LUKAS 

Ho ! per la morto I super il esas nulu, ed omna altra mediki 
ne esas digna deprenar lua shui. 

VALERE 

II facis kuraci marvela. 

LUKAS 

IL risanigis homi mortinta. 

VALERE 

Lu esas kelkete kapricema, quale me dicis a vu, e kelkafoye 
lua mento eskapas, ed il ne semblas esar quon il esas vere. 

LUKAS 

II prizas facar bufonaji, ed on kredus kelkafoye ke il esas 
dementa. 

GERONTE 

Me tre deziras vidar lu ; venigez ilu quik. 

VALERE 

Me iras querar lu. 

JAQUELINA 

Per mea kredo ! sioro, ica facos precize quon l’altri facis. 
Me opinionas ke la maxim bona remediilo quan on povus 
donar a vua filiino, esus, segun me, bela e bona spozo quan 
el amorus. 

GERONTE 

Ho ! nutristino, mea amiko, vu okupas vu pri tro multa 
aferi. 


Akto ti — Ceno t 

LUKAS 

Tacez, mea menajistino ; vu ne bezonas okupar vu pri to. 

JAQUELINA 

Me dicas a vu e me asertas ke omna mediki nule utilesos ; 
ke vua flliino bezonas altro kain rubarbo e « senna », e ke 
spozo esas plastro qua remedias omna morbi dil yunini. 

GERONTE 

Kad el esas nun en stando ke ulu konsentus spozigar el ?... 
e kande me intencis mariaiar el ka el ne opozis su a mea 
volo ? 

JAQUELINA 

Sendube; vu volis donar ad el viro quan el ne amoras. Pro 
quo vu ne aceptis ta sioro Leandre qua konquestabis iua 
kordio ? El esabus tre obediema, e me parius ke il mem 
nuntempe aceptus el tala quala el esas, se vu konsentus 
grantar el ad ilu. 

GERONTE 

Ta Leandre ne konvenas por el, pro ke il ne havas tam 
multa havaji kam l’altru. 

JAQUELINA 

II havas onklulo qua esas richa, di qua il esas heredonto. 

GERONTE 

Omna ta havaji futura semblas a me nulo. Quo plu bona 
kam to quon on posedas ? On riskas erorar, kande on ex- 
pektas havajo quan altru konservas, La morto ne sempre 
havas la oreli apertita a la pregi di siori heredonta ; ed on 
povas hungrar kande por vivar on devas vartar la morto di ulu. 

JAQUELINA 

Me sempre audis dicar ke pri la mariajo kontenteso plu- 
valoras kam richeso. 

GERONTE 

Ho ! nutristino, quante vu parolas! Tacez, me pregas, vu 
sucias tro multe e tale vu varmigas vua lakto. 

LUKAS 

(dicanle to , erore il frapas la pektoro di Geronte) 

Per la morto di Deo ! tacez, tu esas impertinenta. Sioro ne 
bezonas tua paroli, e savas quo esas facenda. Okupez tu pri 

alaktar l’infanto e ne tante rezonez. Sioro esas la patro di sua 
filiino, ed il esas bona e saja por vidar quo utilesas ad elu. 

GEHONTE 

Tranquile, me pregas. 

LUKAS 

Sioro, me volas kelkete shamigar el e docar ad el ke el 
devas respektar vu. 

GERONTE 

Yes, ma ta gesti ne esas necesa. 

GENO II 

Valere, Sganarelle, Geronte, Lukas, Jaquelina 

VALERE 

Sioro, preparez vu. Yen nia mediko qua eniras. 

geronte ( a Sganarelle ) 

Sioro, me esas ravisata vidar vu, e ni tre bezonas vu. 
SGANARELLE 

(uestizlla per robo di mediko e chapelo tre pintoza) 
Hipokrates dicas... ke ni metez nia chapeli omna du. 

GERONTE 

Hipokrates dicas to ? 

SGANARELLE 

Yes. 

GERONTE 

En qua chapitro, me pregas ? 

SGANARELLE 

En sua chapitro... pri la chapeli. 

GERONTE 

Pro ke Hipokrates dicas lo, oportas obediar. 

SGANARELLE 

Sioro mediko, audinte la kozi marvela... 

GERONTE 

A qua vu parolas, ine pTegas ? 


AKTO II *— CENO II 

SGANARELLE 

A VU. 

GERONTE 

Me ne esas mediko. 

SGANARELLE 

Ka vu ne esas mediko ? 

GERONTE 

No, certe no. 

SGANARELLE 

Tote certe ? 

GERONTE 

Tote certe ! (Sganarelle bastonagas ilu) Ha ! ha I ha ! 

SGANARELLE 

Vu esas mediko, nun ; me havis nuitempe altra diplomi. 

GERONTE 

Quante diablatra viron vu adduktis a me ? 

VALERE 

Me ya dicabis a vu ke il esas mediko bufona. 

GERONTE 

Yes, ma il departez pro sua bufonaji. 

LUKAS 

Ne atencez ico : to esas ya nur joko. 

GERONTE 

Ta joko ne plezas a me. 

SGANARELLE 

Me pregas vu exkuzar la licenco quan me permisis a me. 

GERONTE 

Sioro, me esas vua servero. 

SGANARELLE 

Me regretas... 

GERONTE 

Esas nulo. 

SGANARELLE 

La baston-frapi... 

G£RONTE 

To ne esas malajo, 

SGANARELLE 

Quin me havis la honoro donar a vu. 

GERONTE 

Ni ne plus parblez pri to f Sioro, me havas filiino qua falis 
en stranja maladeso. 

SGANARELLE 

Me esas ravisata, sioro, ke Vua filiino bezonas me ; e tne 
dezirus totkordie, ke anke vu bezonus me, vu e vua tota 
famiiio, por atestar a vu quante me esas kontehta servar vu. 

GERONTE 

Me dankas vu pro vua sentimenti. 

SGANARELLE 

Me certigas a vu ke me pardlas a vu maxim sincere posible. 

GERONTE 

Vu facas a me tro granda honoro. 

SGANARELLE 

! Quale nomesas vua filiino ? 

GERONTE 

Lucinda. 

* SGANARELLE 

Lncinda I yen bela nomd medikamentizinda 1 Lucinda ! 

GERONTE 

Me iras vidar to quon el facas ? (II ekiras.) 

CENO III 

Sganarelle, Lukas, daquelina, pose G6ronte 
sganArelle 

(a Jaqnelina di qua iipalpas la pulsado) 

E vu, bela nutristino, qua esas vua maladeso ? 

JAQUELINA, (reirotiranie la manuo) 

Me ?•., me tote ne esas malada. 




SGANARELLE 

Me sincere regretas lo, nam ttle kuh granda plezuro kura- 
cabus vu, 

ger6nte 

Sioro, on adduktos quik mea ftliino. 

SGANARELLE 

Me vartas el kun la medecino tota. 

G&RONTE 

Ube ol esas ? ^ ; 

SGANARELLE, (montrante sua fronto) 

Ibe, interne. 

geronte 

Tre bone. 

GERONTE 

Yen mea filiino. 


CENO IV 

Lucinda eniras , Vantei. 

SGANARELLE 

Kad el esas Ia malado ? 

GERONTE 

Yes, el esas mea filiino unika, e me tre regretus se el mortus. 
SGANARELLE 

Ton el ne facez ! el ne darfas tnortar sen preskripto da 
mediko. , 

GERONTE 

Nu, sideskez. 

SGANARELLE 

(sidanta inter Geronte e Lucinda) 

Yen raaladino tote ne repugnanta, e me opinionas ke sana 
^ viro ya povus saciesar da elur 

, GERONTE 

Vu jus igis el ridar, Sioro. 

SGANARELLE 

Tante plu bone ! Kande mediko igas malado ridar, lo esas 
tre bon-augura por ica. (a Lucinda ) Nu, quo esas ? quon vu 
havas ? qua doloron vu sentas ? 

LUCINDA 

(respondas per signi, portanie la manuo ye la boko , ye la kapo , 
sub la mentono) 

Han, hi, hom, han. 

SGANARELLE 

He ! quon vu dicas ? 

LUCINDA, ( duranta la gesti) 

Han, hi, hom, han, hi, hom. 

SGANARELLE 

Quo ? 

LUCINDA 

Han, hi, hom. 

SGANARELLE, ( imitanta el) 

Han, hi, hom, han, ha : me ne komprenas vu. Qua diabla- 
tra linguo ? 

GERONTE 

Sioro, esas lua maladeso. E1 muteskis, ed on ne sucesis 
konocar til nun pro quo ; ta acidento plutardigis elua mariajo. 

SGANARELLE 

E pro quo ? 

GERONTE 

La spozigonto volas vartar lua risanesko por konkluzar la 
afero. 

SGANARELLE 

E qua esas ta viro stulta qua ne volas ke sua spozo esez 
muta ? La cielo volez ke mea spozo havez tal morbo ! certe, 
me ne volus risanigar el. 

GERONTE 

Konkluze, sioro, ni pregas vu facar omno por alejar lua 
maladeso. 

SGANARELLE 

Ha I ne desquietesez. Dicez a me ka la morbo opresas el 
multe ? 


AKTO II 


CENO IV 

GERONTE 

Yes, sioro. 

SGANARELLE 

Maxim bone posible. Kad el tre doloras ? 

GERONTE 

Yes. 

SGANARELLE 

To esas perfekta. Kad el iras... adube vu savas ? 

GERONTE 

Yes. 

SGANARELLE 

Abunde ? 

GERONTE 

Me ne savas. 

SGANARELLE 

Kad la niaterio esas... bonstanda ? 

GERONTE 

Me konocas nulo pri to. 

SGANARELLE (a Lucinda) 

Donez a me vua brakio. Yen pulsado qua indikas ke vua 
filiino esas muta. 

GERONTE 

Yes, sioro, to esas lua morbo ; vu trovis ito quik. 
SGANARELLE 

Ni, famoza mediki, konocas unesma-vide la kozi. Nulsa- 
vanto hezitabus ; il dicabus : « esas ico, esas ito, » ma me atingas 
quik la skopo e me savigas da vu ke vua filiino esas muta. 

GERONTE 

Yes, ma me tre dezirus ke vu povus dicar a me de quo to 
venas ? 

SGANARELLE 

Nulo plu facila ; to venas de ito ke el perdis la parolado. 

GERONTE 

Tre bone ; ma la kauzo, me pregas, qua efektigis la perdo 
dil parolado. 

SGANARELLE 

Omna nia maxim bona autori dicos a vu ke to esas impedo 
di la ago di lua lango. 

GERONTE 

Ma ultre to, quon vu opinionas pri l’impedo di ia ago di 
lua lango ? 

SGANARELLE 

Aristoteles dicas pri to... tre bela kozi. 

GERONTE 

Me kredas lo. 

SGANARELLE 

Ha ! lu esis granda viro. 

GERONTE 

Sendube. 

SGANARELLE 

(levanta sua brakio de la kndo) 

Yes, granda viro ; viro plu granda kam me per to omna. 
Por retrovenar a nia rezonado, me opinionas ke ta impedo di 
la ago di lua lango esas produktita da ula humori, quin che 
ni ciencisti, ni nomizas humori pekanta ; pekanta, to esas 
humori... pekanta ; tante plu muite ke la vapori formacita 
da la exhalaji dil influesi qui su Ievas en la regiono dil morbi,' 
venanta... por taie dicar... ka vu komprenas la Latina ? 

GERONTE 

Tote ne. 

SGANARELLE 

Vu ne komprenas la Latina ? 

GERONTE 

No. 

SGANARELLE 

Cabricias arci thurum, catalamus, singulariter, nominativo 
haec Musa, « la muzo » bonus, bona, bonum, Deus sanctus, 
estne oratio latinas ? etiam, yes. Quare ? pro quo ? quia 
substantivo et adjectivum concordat in generi, numerum et 
casus. 

GERONTE 

Ha ! pro quo me ne studiis ? 


AKTO II 

JAQUELINA 

Quante habila homo ! 

LUKAS 

Yes, to esas tante bela, ke me komprenas nulo. 


SGANARELLE 


Or, ta vapori pri qui me paroias, pasante de ia latero 
sinistra, ube esas ia hepato, aden Ia dextra latero, ube esas la 
kordio, eventas ke ia pulmono, quan ni nomizas en ia Latina 
armyan , komunikanta kun la cerebro, quan ni nomizas en 
la Greka nasmns , per la veinp kava, quan ni nomizas en la 
Hebrea cubile t renkontras sur lua voyo la dicita vapori, oiqui 
pienigas la ventrikuli di h skapuio... komprenez bone ta 
rezonado, me pregas ; e pro ke ia dicita vapori havas ula 
maligneso... Askoltez bone ico, me tre pregas vu. 


Yes. 


GERONTE 

SGANARELLE 


...Havas uia maiigneso qua esas produktata... atencez, 
me pregas. 

GERONTE 

Me atencas. 

SGANARELLE 

Qua esas produktata da l’akreso di ia humori genitita en la 
konkaveso dil diafragmo, eventas ke ta vapori... Ossabandus, 
nequeys, nequer, potarinum, quipsa milus, Yen precize pro 
quo vua filiino esas muta. 


JAQUELINA 

Ho ! quante bele dicita, raea spozo ! 


LUKAS 

Ha se me savus tante bone parolar ! 

GERONTE 

On ne povas rezonadar plu juste. Nur un kozo shokis me ; 
esas la latero dil kordio e di la hepato. Semblas a me ke vu 
lokizas oli altre kam li esas ; ke la kordio esas ye la latero 
sinistra; e la hepato, ye la dextra latero. 

SGANAREfiLE 

Yes, esis tale olim ; ma ni chanjis to orana, e ni havas en 
la medicino metodo tote nova. 


GERONTE 

Ton me ne savis, e me pregas vu pardonar pri mea nesavo. 

SGANARELLE 

To ne esas malajo, e vu ne esas obligata esar tam habila 
kam ni. 


GERONTE 

Certe. Ma sioro, quon vu kredas facenda por ta morbo ? 


SGANARELLE 

Mea avizo esas ke on ripozez el sur lua lito e ke on donez 
ad el kom remediilo muita pano trempita en vino. 

GERQNTE 

Pro quo ito, sioro ? 

SGANARELLE 

Pro ke esas en la vino e la pano mixita kune, forci simpa- 
tianta qui paroligas. Ka vu ne vidas ke on ne donas aitro al 
papagayi e ke li lernas parolar manjante ico. 

G&R0NTE 

Esas vera. Ha, quante ciencoza homo vu esas ! Rapide, 
multa pano e vino. 

SGANARELLE 

Me rivenos, vespere, vidar quale el standas. (a la nutristino) 
Sioro, yen nutristino por qua me mustas preskriptar ula 
remediileti. 

JAQUELINA 

Por me ? me standas maxim bone posibie. 


SGANARELLE 


Maxim male, nutristino, maxim maie. Ta bonega saneso 
esas timenda, e ne nocos mikra veinseko e mikra purgo 
dolciganta. 

GERONTE 


Ma, sioro, yen metodo quan me ne komprenas. Pro quo 
veinseko kande on ne esas malada ? 


AKTO II 

SGANARELLE 

To importas nule, la metodo esas salutara ; e quale on 
drinkas por la dursto venonta, oportas veinsekar por la 
morbo futura. 

JAQUELINA (departante) 

Ba ! me mokas ico e me ne volas ke mea korpo esez butiko 
di apotekisto. 

SGANARELLE 

Til rivido, sioro. 

GERONTE 

Vartez kelkete, me pregas. 

SGANARELLE 

Quon vu volas facar ? 

GERONTE 

Donar a vu pekunio. 

SGANARELLE 

(extensante la manuo dope , dnm ke Geronte apertas la burso ) 

Me ne aceptos olu, sioro. 

GERONTE 

Sioro. 


SGANARELLE 

Tote ne. 

GERONTE 

Me pregas. 

SGANARELLE 

Vu mokas. 

GERONTE 

Yen facita. 

SGANARELLE 

Me ne laboras pro pekunio. 

GERONTE 

Me kredas lo. 

sganarelle (pos recevir la pekunio) 

Kad ol valoras ? 

GERONTE 


Yes. 

SGANARELLE 

Me ne esas mediko pekunio-avida. 

GERONTE 

Me savas io bone. 

SGANARELLE 

La profito ne atraktas me. 

GERONTE 

Me ne pensas ito. 


CENO V 

Sganarelle, Leandre 

SGANARELLE 

(so/a, regardante la peknnio recevita ) 

Ha ! to plezas a me... se nur.., fine... fafero... ne... 

LEANDRE 

Sioro, de ionga tempo me vartas vu e me pregas vu helpar 
me. 

sganarelle (palpante laa palsado) 

Yen pulsado tre mala. 

LEANDRE 

Me ne esas malada, e me venas a vu ne pro ta motivo. 
sganarelle 

Se vu ne esas malada, pro quo vu ne dicas lo quik ? 

leandre 

No ; yen rapide quo esas. Me nomesas Leandre e me amoras 
Lucinda quan vu jus vizitis. Pro ke ne esas posibla a me vidar 
el, pro la mala humoro di lua patrulo, me pregas vu helpar 
mea amoro e permisar a me exekutar ruzeto quan me 
inventis por dicar ad ei kelka paroii de qui dependas abso- 
lute mea feliceso e mea vivo. 


sganarelle 

Quon vu opinionas pri me ? vu audacas demandar de me 
helpar vu por vua amoro e basigar la digneso medikala per 
tala ofici ? 


AKTO II 

LEANDRE 

Sioro, ne bruisez. 

sganarelle (igante lu retroirar) 

Me volas bruisar. Vu esas impertinenta. 

LEANDRE 

He, sioro, doice. 

SGANARELLE 

Viro ne-prudenta. 

LEANDRE 

Me pregas... 

SGANA RELLE 

Me savigos da vu ke me ne esas homo qua agas tale, e ke 
esas insoientajo extrema... volar misuzar me por... 

leandre (donante a la burso ) 

Sioro... 

sganarelle 

Me ne paroias pri vu, pro ke vu esas honesta homo e me 
esos kontentega servar vu ; ma esas ula irnperfinenti en la 
mondo qui judikas la homi aitre kain li esas, e me konfesas 
ke to iracigas me... 

leandre 

Me pregas vu exkuzar, sioro, pro ke me audacis... 


SGANARELLE 

Vu jokas I Pri quo vu parolas ? 

LEANDRE 

Saveskez do, sioro, ke la morbo quan vu esforcas kuracar 
esas nur fingita. La mediki rezonadis pri ol tote ne-juste : to 
venas, dicis unu, de la cerebro ; l’altru, de la ventro, de la 
spleno o de la hepato... Ma esas certa ke i’amoro esas la 
vera kauzo, e ke Lucinda fingis ta morbo por iiberigar su de 
mariajo odiinda. Ma time ke on renkontrez ni kune, ni ekirez, 
e me dicos a vu voyirante quon ine deziras de vu. 


SGANARELLE 

Ni irez, sioro, vu komunikis a me por vua amoro ne-expli- 
kebl amo; e me uzos por vua servo mea tota cienco medikal; 
o la malado mortos, od el esos vua. 

AKTO III 


(Loko vicina al domo di Geronte) 


CENO I 

Sganarelle, Leandre 

LEANDRE 

Semblas a me ke me aspektas sat bone kom apotekisto, e 
pro ke la patrulo vidis me rare, per ta nova vesto etaperuko, 
me esos sat bone travestiita ye lua okuli. 

SGANARELLE 

Sendube. 

LEANDRE 

Omno quon me dezirus, esus konocar kin o sis granda 
vorti medikala, por ornar mea parolado e semblar taie homo 
habila. 

SGANARELLE 

No, to ne esas necesa ; la vesto suficas e me ne savas plu 
multo kam vu. 

LEANDRE 

Quale ? 

SGANARELLE 

La diablo forportez me, se me komprenas ulo pri la medi- 
cino I Vu esas honesta homo, e me fidas a vu quale vu fidas 
a me. 

LEANDRE 

Kad esas posibla ? vu ne esas vere ?.., 

SGANARELLE 

No, me dicas lo a vu ; li koaktis me esar mediko... me ne 
savas pro quo li imaginis ke me esas tala, ma kande me vidis 
ke li volas koakte ke me esez tala, me rezolvis esor ito, per la 
spensi di ti qui venos a me... Vu ne kredus quante la eroro 
difuzeskis e quamaniere singlu kredas diablatre ke me esas 
homo habila. On queras me de omnaloke, e se la kozi duras 
sucesar tante bone, me volas de nun okupar me nur pri 

medicino. Meopinionas ke to esas la profesiono maxim bona 
ek omni ; nam, irge quon on facas, bone o male, on esas 
sempre pagata sammaniere. Mala laboro ne nocas ni, e ni 
talias quaie plezas a ni en la stofo en qua ni laboras. Shui- 
fisto ne darfas domajar la ledro, ma hike on darfas domajar 
homo sen riskar ulo... La erori ne esas nia, ma olI esas 
sempre kulpo dil mortinto. Fine, lo bona di ta profesiono, 
esas ke la mortinti posedas honesteso e diskreteso maxim 
granda en la mondo ; e nuitempe on vidas ula plendar pri la 
mediko qua mortigis lu. 

LEANDRE 

Esas vera ke la mortinti esas tre diskreta homi pri la afero. 

sganarelle (vidante konsaltonti) 

Yen homi qui semblas dezirar konsultar me. Irez vartar 
me apud la domo di vua amorantino. 

CENO II 

Thibaut, Perrin, Sganarelle 

THIBAUT 

Sioro, ni venas querar vu, mea filio Perrin e me. 

SGANARELLE 

Quo esas ? 

THIBAUT 

La kompatinda qua nomesas Perette jacas sur lito, malada 
depos sis monati. 

sganarelle 

(extensante la manuo por recevar pekunio ) 

Quon vu deziras ke me facez por el ? 

THIBAUT 

Me dezirus, sioro, ke vu donus a ni ul drolajo por risani- 
gor el. 

SGANARELLE 

Oportas savar qua esas lua morbo. 

THIBAUT 

E1 maladesas de « hidroskopo » (hidropso), 















36 


MEDIKO KONTHEVOLE 


SGANARELl E 

De hidroskopo ? 

THIBAUT 

Yes, to esas: el esas inflita omnamembre... ed on dicas ke 
lua hepato, lua ventro o lua spleno, se vu preferas, vice pro- 
duktar sango, produktas nur aquo. Ei havas omna duesma 
dio la febro singladia, kun feblesi e dolori en la <c muzeli » 
(muskuli) dil gambi. Kelkafoye el havas « cikiopi » (sinkopi) 
e « konklusi » (konvuisi) tale ke me kredas el mortinta. En 
nia vilajo esas apotekisto qua donis ad el me ne savas quanta 
kozi ; to kustas de me plu kam dekeduo de bona kinfranka 
peci por klisteri, exkuzez me dicar lo, por tc fuzei » (infuzi) 
ek hiacinto e a porcioni » (pocioni) « kordala » (kordiala). 
Ma to omna, quale on dicas, esis unguento senvalora... II 
volis donar ad el vino cc armoza » (aromatoza) e <c tondiziva » 
(toniziva) ma me timis sincere ke il sendos el <c a patres », ed 
on dicas ke ta medikachi mortigas me ne savas quanta homi 
per ta inventuro. 

SGANARELLE 

(extensante sempre la manno ed agitante ot por indikar 
ke il postulas pekunio ) 

Ni venez ai fakto, mea amiko, ni venez al fakto. 

THIBAUT 

La fakto esas ke me pregas vu dicar a me quo esas facenda. 

SGANARELLE 

Me ne komprenas vu. 

PERRIN 

Sioro, mea matro maladesas ; e yen du kinfranka monet- 
peci quin ni adportas a vu por donar a ni remediilo. 

SGANARELLE 

Ha I me komprenas, yes, me komprenas vu. Yen yunuio 
qua paroias klare, qua explikas la kozi quale oportas. Vu 
dicas ke vua matro esas hidropsika, inflita en la tota korpo, 
febrika ; ke el sufras dolori en la gambi, ke el havas keikafoye 
sinkopi e konvuisi, to esas esvani ? 

PERRIN 

He I yes, sioro, esas precize ito. 

SGANARELLE 

Me quik komprenis vua paroii, ma vua patro ne savas quon 
il dicas. Nun vu demandas remediilo ? 

PERRIN 

Yes, sioro. 

SGANARELLE 

Remediilo por risanigar ei ? 

PERRIN 

Certe, me deziras to, 

SGANARHLLE 

Prenez, yen fromajo-peco quan vu manjigos da elu. 

PERRIN 

Fromajo, sioro ? 

SGANARELLE 

Yes, oi esas fromajo preparita en qua esas oro, koralio, 
perii e multeso de kozi^precoza. 

PERRIN 

Sioro, ni tre gratitudas vu, e ni igos ei manjar balde ito. 
SGANARELLE 

Irez. Se el mortos, ne faliez enterigar el maxim bone posibie. 

(II ekiras.) 

CENO III 

Geronte, Lukas, Sganarelle, Leandre 

geronte ( vokante) 

He ! Lukas, Lukas... aaube iris nia mediko ? — Lukas, 
Lukas ! 

LUKAS 

Yen me, sioro. 

GERONTE 

Ka tu savas ube esas nia mediko ? 

LUKAS 

II esas en ta korto, sioro. 

GERONTE 

Querez ilu. 

LUKAS 

Ma... il... 

GERONTE 

Querez ilu, me imperas. 

LUKAS 

Yen ke il venas. 

GERONTE 

Ha, sioro, me questionis me ube vu esas ? 

SGANARELLE 

Me okupesis en vua korto pri ekpulsar lo superflua dil 
drinkajo. Quale standas la malado ? 

GERONTE 

Kelkete plu male depos vua remediilo. 

SGANARELLE 

Tante plu bone : esas pruvo ke ol efikas. 

GERONTE 

Ma me timas ke, efikante, ol sufokos el. 


SGANARELLE 

Ne suciez : me havas remediili qui defias omno, e me vartas 
el ye fagonio. a 


gehonte (montrante Leandre) 
Qua esas ta viro quan vu ad-duktas ? 


sganarelle 


(signifanta per la manuo ke il esas apotekisto) 
Lu esas... 


GERONTE 

Quo ? 

SGANARELLE 


Ta qua... 
He ? 


GERONTE 


Qua... 


SGANARELLE 

GERONTE 

Me komprenas. 

sganarelle 

Vua filiino bezonos iu. 


CENO IV 

Jaquelina, Lueinda, Geronte, Leandre, Sganarelle 

jaquelika 

Sioro, yen vua filiino qua volas kelkete marchar. 

SGANARELI.E 

To utilesos. Irez, sioro apotekisto, palpar lua pulsado por 
ke me diskutez balde kun vu pri la morbo. 

(Tainslante lu duktas Geronte ye l'extremajo dil ceneyo, e pozanle 
un brakio sur la stiultri, pozas la manuo sub la mentono, per qua 
ilkoaktas Geronte turnar su vers lu, kande il volas regardar sua 
filuno e Uapotekisto, ed il parolas a lu tale por okupar lu ) 

Sioro, esas granda e subtila quesliono che la ciencisti savar 
ka la homini esas plu facile risanigebla kam la homuli. La 
um dicas yes, l’altri no ; e me dicas yes e no, tante plu ke la 
nekonvenanteso di la humori opaka qui trovesas en Ia tem- 
peramento naturala di la homini esante la kauzo ke Ia parto 
brutatra sempre volas superesar la sensala, on vidas ke la 
neegaleso di lia opinioni dependas del movado obliqua dil 
cirklo di la Iuno ; e quale la suno qua radias sur la konkaveso 
di la tero, trovas... 

LUCINDA (mi-laute) 

No, me ne esas kapabla, tote ne, chanjar mea sentimenti. 

GERONTE 

Yen mea fiiiino qua parolas ! O granda efiko dil remediilo ! 
Ho adminnda mediko I Quante me gratitudas vu, sioro, por 
ta risanesko marvela ! e quon me povas facar por vu, pos 
tala servo ? 

SGANARELLE 

(promenante sur la ceneyo e su ventizante per sua chapelo) 

Yen morbo qua efektigis por me multa fatigeso. 

LUCINDA 

Yes, niea patro, me ritrovis la parolado ; rna me ritrovis oi 
por dicar a vu ke me ne aceptos altra spozo kam Leandre, e 
ke vu vane esforcos donar a rae Horacius. 


GERONTE 

Ma... 

LUCINDA 

Nulo esas kapabla shanceligar la rezolvo quan me prenis. 

GERONTE 

Quo ? 

LUCINDA 

Esas vana opozar a me bela motivi. 


Se... 


GE^ONTE 


LUGINDA 

Omna vua paroli nule utilesos. 


Me... 

Me esas decidinta... 
Ma... 


GERONTE 

LUCINDA 

GERONTE 


Vu vane esforcos. 
II... 


LUCINDA 

GERONTE 


LUCINDA 

Vua autoritato patrala ne darfas obligar me mariajar me 
kontrevole. 


GERONTE 


Me havas... 


LUCINDA 

Mea kordio ne povas subisar tala tiraneso. 


Ibe... 


GERONTE 

LUCINDA 

E me jetos me piu voiunte aden kuvento kam spozigar 
viro quan me ne amoras. 

GERONTE 

Ma... 

LUCINDA 

(parolante plu rapide e plu laute) 

No. Nulmaniere. Nul afero. Vu perdas vua tempo. Me facos 
nulo tala. To esas rezolvita. 

GERONTE 

Ha I quanta impetuo di paroli! Qn ne povas rezistar. Sioro, 
me pregas vu, rimutigez elu. 

SGANARELLE 

To ne esas posibla por me, Omno quon me povas facar esas 
surdigar vu, se vu volas. 

GERONTE 

Me dankas vu. (a Lucirtda) Ka tu opinionas ?... 

LUCINDA 

No. Omna vua motivi ganos nulo de mea anmo. 

GERONTE 

Tu spozigos Horacius, ja cavespere. 

LUCINDA 

Me spozigos plu volunte la diablo. 

SGANARELLE 

Mea Deo ! haitez. Lasez me remediar ta afero. Esas morbo 
qua tenas el, e me konocas la remediilo prenenda. 

GERONTE 

Kad esus posibla ke vu povus anke kuracar ta morbo 
mentala ? 

SGANARELLE 

Yes : lasez me agar, me havas remediili por omno e nia 
apotekisto helpos por ta kuracado. (II advokas Vapotekisto e 
parolas a lu) Un vorto. Vu vidas ke l’ardoro quan el havas 
P or ta Leandre esas tote kontrea a la intenco dii patro, ke 

nula instanto esas perdenda, ke la humori esas tre akra, e ke 
esas necesa trovar rapide remediilo por ta morbo qua povos 
plu-maleskar vartante, Pri me, me vidas nur un remediilo, 
to esas fugo purgiva, quan vu mixos quale oportas kun du 
drakmi di matrimonium en piluli. Forsan el ne prenos 
volunte ta remediilo ; ma pro ke vu esas viro habila qua 
konocas sua mestiero, esas a vu decidigar el glutar la kozo 
maxim bone posible. Irez e promenez kelkete en la gardeno 
por preparar la bumori, dum ke me parolos kun la patro ; 
ma precipue ne perdez la tempo. Quik la remediilo, la reme- 
diilo specifika. 


CENO V 

Geronte, Sganarelle 

GERONTE 

Qua drogin vu jus enumeris ? semblas a me ke me nul- 
tempe audis tala nomi. 

SGANARELLE 

To esas drogi uzenda en urjanta kazi. 

GERONTE 

Ka vu vidis ultempe tante granda insolenteso kam elua ? 
SGANARELLE 

La yunini esas kelkafoye obstinema. 

GERONTE 

Vu ne kredus quanta-grade el esas foleskanta pri ta Leandre. 
SGANARELLE 

La kaloro dil sango efikas tale en la yuna menti. 

GERONTE 

Ma me, quik kande me konciis la violenteso di ta amoro, 
me enklozis komplete mea flliino. 

SGANARELLE 

Vu agis saje. 

GERONTE 

E me impedis omna komuniko inter li. 

SGANARELLE 

Tre bone 

GERONTE 

Folaji eventabus se me permisabus a li interparolar. 
SGANARELLE 

Sendube. 

GERONTE 

E me kredas ke el esabus kapabla fugar kun ilu. 

SGANARELLE 

To esas prudenta rezonado. 

GERONTE 

On avertas me ke il esforcas omnamaniere parolar ad el. 
SGANARELLE 

Quante senshama raskalo ! 

GERONTE 

Ma il perdos sua tempo. 

SGANARELLE 

Ha ! ha ! 

GERONTE 

E me certe impedos ilu vidar el. 

SGANARELLE 

II ne esas avan stulto, e vu savas kozi quin il ne konocas. 
Viro plu babila kam vu, ne esas stulto. 

CENO VI 

Lukas, Geronte, Sganarelle 

LUKAS 

Ha I Pff ! Sioro, yen bela afero : vua filiino fugis kun sua 
Leandre. II esis fapotekisto ; e yen Sioro mediko qua facis 
ta bela kuraco ! 

GERONTE 

Quale ? asasinar me talmaniere ? Rapidege venigez komi- 
sario di polico. On impedez lu ekirar. Ha ! trahizanto ! me 
igos vu punisesor da la tribunali. 

LUKAS 

Ha ! tre bone! Sioro mediko, on pendos vu ; ne departez de 
hike. 


CENO VII 

Martina, Sganarelle, Lukas 

MARTINA 

Ha ! mea Deo ! quanta fatigeso por trovar ta habiteyo ! 
naracez a me ulo pri la mediko quan me donis a vu ? 

LUKAS 

Yen lu, qua esas pendota. 

MARTINA 

Quo ? mea spozo pendota ? Ve I quon il agis por ito ? 

LUKAS 

II helpis raptar la filiino di nia mastro. 

MARTINA 

Ha ! mea kara spozo, ka esas vera ke tu esas pendota ? 
SGANARELLE 

Tu vidas. Ha ! 

MARTINA 

Ka tu lasos tu ocidesar koram ta multa homi ? 

SGANARELLE 

Quamaniere impedar lo ? 

MARTINA 

Se nur tu finabus sekar nia ligno, me kelkete esus konso- 
lacita. 

SGANARELLE 

Departez de hike, tu ruptas mea kordio. 

MARTINA 

No ! me volas restar por kurajigar tu ye tua morto, e me 
ne abandonos tu til ke me vidabos tu pendita. 

Ha ! 


SGANARELLE 

CENO VIII 

Geronte, Sganarelle, Martina, Lukas 

GERONTE 

La komisario venos balde, ed on lokizos vu en sekura loko. 

SGANARELLE (la chapelo en la mariao) 
Ve ! kad on ne povas kambiar po kelka bastonfrapi. 

UERONTE 

No, no : la tribunalo verdiktifos... Ma quon me vidas ? 


CENO IX 

Leandre, Lucinda, Jaquelina, Lukas, Geronte, 
Sganarelle, Martina 

LEANDRE 

Sioro, me venas aparigar Leandre koram vua okuli e 
ridonar Lucinda a vua autoritato. Ni intencis fugeskar omna 
du e mariajar ni, ma me preferas procedo plu honesta. Me ne 
volas raptar vua filiino, e me deziras recevar el nur de vua 
manuo. Nun me anuncas a vu ke me jus recevis letri ube on 
certigas a me ke mea onkluio mortis e ke me heredas omna 
lua havaji... 

GERONTE 

Sioro, vua vertuo esas prizata da me maxim alte posibte, e 
me esas felicega grantar a vu mea filiino. 

SGANARELLE 

La medicino eskapis grava malajo ! 

MARTINA 

Pro ke on ne pendos tu, dankez me pri tua medikeso, nam 
esas me qua prokuris a tu tala honoro. 

SGANARELLE 

Yes, esas tu qua prokuris a me, me ne plus savas quanta 
bastonfrapi. 

LEANDRE 

La rezulto esas tante bela, ke on ne darfas rankorar. 

SGANAHELLE 

Nu, me pardonas ta bastonfrapi pro la alta ofico ye qua tu 
promocis me ; ma preparez tu, de nun> vivor en grandega 
respekto-signo a tante honorizinda viro, e pensez ke la iraco 
di mediko esas plu timinda kam on kredus. 













